''Dareen aan dareemay in ay jiraan wax badan oo u baahan in lagu baraarujiyo dadka Soomaaliyeed,cuduro bulsho oo si xun u faafayay oo haddii aan wax laga qaban iigu muuqday in ay sababi doonaan burbur bulsho iyo mid qaran,markaa in xumahaas iyo cuduradaas bulsho iyo siyaasadeed ee jiray shaaca laga qaado oo banaanka la soo dhigo, si looga joojiyo ama looga xishoodsiiyo ku camal falkooda iyada oo loogu fasirayo luuuqad,hab farshaxan iyo hab faneed dadka u macaaneeya,markaas waxaa lagu sheegi karaa sheeko faneed casri ah oo diirada saaraysay xumo fal iyo dhibaatooyin bulsho '' sidaas waxaa BBC-da u sheegay Maxamed Daahir Afrax oo ah qoraaga buuga Maana-Faay.
